Oscar Hanssen

Oscar Hanssen (født 24. desember 1881 i Fredrikstad, død 1943 i Molde) var ordfører i Molde fra 1935 til 1937. Oscar Hanssens veg i Molde er oppkalt etter ham.

Biografi 
Oscar Hanssen var ansatt i konfeksjonsbedriften Jacobsen og Braastad i Ålesund. Under bybrannen i Ålesund 1904 brant lokalene ned og konfeksjonsbedriften ble midlertidig flyttet til Molde. Da bedriften flyttet tilbake til Ålesund, ble Oscar Hanssen igjen i Molde. Her grunnla han Confectionsfabrikken AS  i 1905. Han ble svensk visekonsul i Molde fra 1918 og ble varamann til Stortinget for perioden 1922-24. Han var medlem av styret i Norges Varemesse fra 1924, fra 1922 til 1926 var han medlem av styret i Norges Industriforbund. Fra 1927 var han medlem av styret for Romsdals Fellesbank. 

Ved brannen i Molde i 1916 brant fabrikken hans ned, og familien ble husløse, da de bodde i samme bygningen. Han kjøpte da en eiendom på 10 mål litt nord for sentrum av Molde. Her fikk han bygget Chateauet sin nye bolig (arkitekt Carl Moe), som i dag er fredet og eies av Romsdalsmuseet.

Utmerkelser 
 Ridder av St. Olavs Orden 1930
 Ridder av Nordstjerneordenen
 Ridder av Vasaordenen

Kilder 
 Hvem er Hvem 1938 side 204

Eksterne lenker 
 Månedens kulturminne for februar: Chateauet i Molde
 Månedens kulturminne for april: Superbgården i Molde

 
 

Ordførere i Molde
St. Olavs Orden
Nordstjerneordenen
Vasaordenen
Personer fra Fredrikstad kommune
Fødsler i 1881
Dødsfall i 1943